|  |
| --- |
| **Budapest Főváros VII. kerület Erzsébetváros Önkormányzata**  **Batóné Dr. Mácsai Gyöngyvér Jegyzői Iroda vezetője** |

**Iktatószám:**

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. december 5 - ei rendkívüli**

**ülésére**

|  |  |
| --- | --- |
| **Tárgy:** | Javaslat az eljárást lezáró döntések meghozatalára „Ágyáskerítés telepítés Erzsébetváros közterületein” tárgyú közbeszerzési eljárással kapcsolatban |

**Készítette:**

dr. Kiss Richárd

jogi referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Név szerinti szavazás szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata (továbbiakban: Ajánlatkérő) 2023. november 07. napján **„Ágyáskerítés telepítés Erzsébetváros közterületein - EKR001776812023”** tárgyban közbeszerzési eljárást indított.

**Az eljárás adatai:**

**A közbeszerzési eljárás típusa**: nemzeti, a közbeszerzésekről szóló 2015. évi CXLIII. törvény (Kbt.) 117. §-a alapján (saját beszerzési szabályok alkalmazása részvételi szakasz nélkül).

**A felhívás** (1. számú melléklet) **megjelenésének napja:** 2023. november 15. napja, száma: KÉ-23212/2023.

**Az ajánlat értékelési szempontja:** legjobb ár-érték arány [Kbt. 76. § (2) bek. c) pont].

**Ajánlatok bontásának időpontja:** 2023. november 27. 15:00 óra (2. számú melléklet: bontási jegyzőkönyv)

**I./ Előzmények**

1./ A 2023. november 27. 13.00 óra órai ajánlattételi határidőig az alábbi 3 darab, azaz három ajánlat érkezett:

**1./ Ajánlattevő neve: Cseri Garden Kft.** Székhelye: 1156 Budapest, Nádastó Park 13.

Az ajánlat értékelésre kerülő elemei:

|  |  |
| --- | --- |
| **Értékelési részszempont** | **Ajánlati elem:** |
| 1.) Nettó egyösszegű ajánlati ár (HUF): | **46 439 777** |
| 2.) Szakmai ajánlat minősége (kerítésrendszer legyártásának technológiája és az oszlopok hosszútávú rozsdásodás elleni védelmének műszaki megoldása) | **nem nyújtott be szakmai ajánlatot** |

**2./ Ajánlattevő neve: Eurotechnic Kft.** Székhelye: 1172 Budapest, Cinkotai út 22-26.

Ajánlat értékelésre kerülő elemei:

|  |  |
| --- | --- |
| **Értékelési részszempont** | **Ajánlati elem:** |
| 1.) Nettó egyösszegű ajánlati ár (HUF): | **76 686 630** |
| 2.) Szakmai ajánlat minősége (kerítésrendszer legyártásának technológiája és az oszlopok hosszútávú rozsdásodás elleni védelmének műszaki megoldása) | **nem nyújtott be szakmai ajánlatot** |

**3./ Ajánlattevő neve: F4 Bau Építőipari és Szolgáltató Kft.**

Székhelye: 1052 Budapest, Bécsi utca 5. V.em.4-5. és 1053 Budapest, Veres Pálné utca 7

Ajánlat értékelésre kerülő elemei:

|  |  |
| --- | --- |
| **Értékelési részszempont** | **Ajánlati elem:** |
| 1.) Nettó egyösszegű ajánlati ár (HUF): | **78 544 297** |
| 2.) Szakmai ajánlat minősége (kerítésrendszer legyártásának technológiája és az oszlopok hosszútávú rozsdásodás elleni védelmének műszaki megoldása) | **benyújtotta a szakmai ajánlatát** |

**II./ Az ajánlatok bírálata**

**1./ Szakmai ajánlatok hiánya**

Az Ajánlatkérő az eljárást megindító felhívás „II.2.5) Értékelési szempontok” című pontjában előírta, hogy a ***legjobb ár-érték arány*** ***értékelési szempont*** alapján értékeli az ajánlatokat, mely értékelés során külön részszempont keretében kívánja értékelni az ajánlattevők által benyújtott szakmai ajánlat minőségét.

Az Ajánlatkérési Dokumentáció „I.15.2 Szakmai ajánlat minősége” című fejezetében az Ajánlatkérő előírta, hogy *„az ajánlattevőknek ajánlatukhoz csatolni kell a kerítésrendszer legyártásának rövid technológiai ismertetését, valamint az oszlopok hosszútávú rozsdásodás elleni védelmének javasolt műszaki megoldását”*.

Az Ajánlatkérési Dokumentáció „II.2.1 IRATJEGYZÉK az ajánlatban benyújtandó iratokról” című fejezet 3. pontjában az Ajánlatkérő előírta a szakmai ajánlat csatolásának kötelezettségét.

A fenti előírások ellenére sem **Cseri Garden Kft.,** sem pedig **Eurotechnic Kft.** benyújtott ajánlataegyáltalán nem tartalmazott **szakmai ajánlatot.**

Az **F4 Bau Építőipari és Szolgáltató Kft.** ajánlata viszont tartalmazott szakmai ajánlatot.

Tekintettel arra, hogy a szakmai ajánlat benyújtását az értékelés keretében kérte be az Ajánlatkérő, ezért az egyáltalán be nem nyújtott szakmai ajánlatok hiánypótlás keretében nem pótolhatóak a Kbt. 71. § (8) bekezdése és a „Közbeszerzési Hatóság keretében működő Tanács útmutatója a hiánypótlás szabályairól (2023. február 20.)” alább idézett rendelkezése alapján:

*Kbt. 71. § (8) A hiánypótlás vagy a felvilágosítás megadása:*

*a) nem járhat a 2. § (1)-(3) és (5) bekezdésében foglalt alapelvek sérelmével és*

*b) annak során az ajánlatban a beszerzés tárgyának jellemzőire, az ajánlattevő szerződéses kötelezettsége végrehajtásának módjára vagy a szerződés más feltételeire vonatkozó dokumentum tekintetében csak olyan nem jelentős, egyedi részletkérdésre vonatkozó hiba javítható vagy hiány pótolható, továbbá átalánydíjas szerződés esetén az árazott költségvetés (részletes árajánlat) valamely tétele és egységára pótolható, módosítható, kiegészíthető vagy törölhető, amelynek változása a teljes ajánlati árat vagy annak értékelés alá eső részösszegét és az ajánlattevők között az értékeléskor kialakuló sorrendet nem befolyásolja.*

*ÚTMUTATÓ*

*Kizárólag felolvasólap kerül benyújtásra*

*Előfordulhat, hogy az ajánlattevő csak felolvasólapot nyújt be az ajánlattételi határidő lejártáig. A Közbeszerzési Hatóság keretében működő Tanács álláspontja szerint ebben az esetben az ajánlat akkor minősül érvénytelennek, ha* ***az ajánlatkérő olyan dokumentum csatolását is előírta, amely vonatkozásában hiánypótlási felhívás kibocsátásának nincs helye (pl. szakmai ajánlat teljes hiánya,*** *ajánlati biztosíték rendelkezésre bocsátásának teljes hiánya).*

A fentiek alapján – a szakmai ajánlat teljes hiánya miatt - mind **Cseri Garden Kft.,** mindpedig **Eurotechnic Kft.** ajánlata érvénytelen a Kbt. 73. § (1) bekezdés e) pontja alapján.

*Kbt. 73. § (1) bek. e) egyéb módon nem felel meg az ajánlati, ajánlattételi vagy részvételi felhívásban és a közbeszerzési dokumentumokban, valamint a jogszabályokban meghatározott feltételeknek, ide nem értve a részvételi jelentkezés és az ajánlat ajánlatkérő által előírt formai követelményeit;*

**2./ Az uniós értékhatárokat meghaladó értékű ajánlatok**

A „Közbeszerzési Hatóság Elnökének tájékoztatója a 2023. január 1-jétől irányadó közbeszerzési értékhatárokról” megnevezésű dokumentum szerint az Ajánlatkérő, mint klasszikus ajánlatkérő tekintetében irányadó uniós értékhatár nettó 75.245.700,- forint jelen árubeszerzés esetében.

A Kbt. 21. § (1) bekezdése alapján az uniós értékhatárokat elérő vagy meghaladó értékű közbeszerzési eljárásokra a Második Részt alkalmazva kell eljárni. Míg az uniós értékhatár alatt alatti és egyben a nemzeti értékhatárokat elérő értékű közbeszerzési eljárásokra a Harmadik Részt alkalmazva kell eljárni.

*Kbt. 21. § (1) Az uniós értékhatárokat elérő vagy meghaladó értékű közbeszerzési eljárásokra a Második Részt, az ezek alatti és egyben a nemzeti értékhatárokat elérő értékű közbeszerzési eljárásokra a Harmadik Részt alkalmazva kell eljárni, kivéve, ha e törvény másként rendelkezik. Jogszerűen jár el az ajánlatkérő akkor is, ha e törvény valamely közbeszerzés megvalósítására - ideértve a 3. melléklet szerinti szociális és egyéb szolgáltatások igénybevételére irányuló közbeszerzési eljárásokat is - a Harmadik Rész alkalmazását rendeli, az ajánlatkérő azonban a Második Rész szabályait alkalmazva folytatja le a közbeszerzési eljárást.*

Az Ajánlatkérő – tekintettel 65.471.353,- Ft-os becsült értékére – a jelen közbeszerzési eljárást a Kbt. Harmadik Része alapján, azaz „nemzeti eljárási rezsimben” folytatja le, így ebben az eljárási rezsimben nem köthető uniós értékhatárokat meghaladó értékű szerződés.

Tekintettel arra, hogy mind az **Eurotechnic Kft.** (nettó 76.686.630,- Ft), mindpedig az **F4 Bau Építőipari és Szolgáltató Kft.** (nettó 78.544.297,- Ft) **ajánlati ára meghaladja a** nettó 75.245.700,- Ft-os uniós közbeszerzési értékhatárt, ezért mindkét ajánlat érvénytelen a Kbt. – fent idézett - 73. § (1) bekezdés e) pontja alapján.

**III./ Az eljárás eredményességének vizsgálata**

A Bírálóbizottság rögzíti, hogy mindhárom ajánlat érvénytelenné nyilvánítása miatt az eljárást eredménytelenné kell nyilvánítani a Kbt. 75. § (1) bekezdés b) pontja alapján:

*75. § (1) Eredménytelen az eljárás, ha*

*b) kizárólag érvénytelen ajánlatot vagy részvételi jelentkezést nyújtottak be;*

**IV./ A Bírálóbizottság javaslatai az eljárás eredményére**

A Bírálóbizottság javasolja a Döntéshozónak, hogy

* a **Cseri Garden Kft.** ajánlatát - a szakmai ajánlat teljes hiánya miatt - nyilvánítsa érvénytelennek a Kbt.73. § (1) bekezdés e) pontja alapján;
* az **Eurotechnic Kft.** ajánlatát - a szakmai ajánlat teljes hiánya és az uniós értékhatárt meghaladó ár miatt - nyilvánítsa érvénytelennek a Kbt.73. § (1) bekezdés e) pontja alapján;
* az **F4 Bau Kft.** ajánlatát - az uniós értékhatárt meghaladó ár miatt - nyilvánítsa érvénytelennek a Kbt.73. § (1) bekezdés e) pontja alapján
* a kizárólag érvénytelen ajánlatok benyújtásának tényére tekintettel az eljárást nyilvánítsa eredménytelenné a Kbt. 75. § (1) bekezdés b) pontja alapján.

A Pénzügyi és Kerületfejlesztési Bizottság döntési jogkörét Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata (a továbbiakban: Szabályzat) 1. számú melléklete (Felelősségi rend), valamint a Szabályzat V. Fejezet. 5.3 pontja alapozza meg.

*A közbeszerzésekről szóló 2015. évi CXLIII. törvény (a továbbiakban: Kbt.) 27. § (5) bekezdése értelmében az ajánlatkérő nevében az eljárást lezáró döntést meghozó személy nem lehet a bírálóbizottság tagja. Testületi döntéshozatal esetén a döntéshozó kizárólag tanácskozási joggal rendelkező személyt delegálhat a bírálóbizottságba. Testületi döntéshozatal esetében név szerinti szavazást kell alkalmazni.*

Kérem a Tisztelt Bizottságot az előterjesztés megtárgyalására és a határozati javaslatok elfogadására.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2023. (XII. 05.) határozata az „Ágyáskerítés telepítés Erzsébetváros közterületein” tárgyú közbeszerzési eljárás során a Cseri Garden Kft. ajánlata érvényessége/érvénytelensége tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a bírálóbizottság ajánlat érvényessége, érvénytelensége tárgyában tett javaslatát elfogadja, és az **„Ágyáskerítés telepítés Erzsébetváros közterületein”** tárgyú közbeszerzési eljárás során a **Cseri Garden Kft.** (székhelye: 1156 Budapest, Nádastó Park 13.) **ajánlatát érvéntelenné nyilvánítja** **–** a szakmai ajánlat teljes hiánya miatt – a Kbt. 73. § (1) bekezdés e) pontja alapján.

Felelős: Niedermüller Péter polgármester

Határidő: azonnal

**II.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2023. (XII. 05.) határozata az „Ágyáskerítés telepítés Erzsébetváros közterületein” tárgyú közbeszerzési eljárás során az Eurotechnic Kft. ajánlata érvényessége/érvénytelensége tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a bírálóbizottság ajánlat érvényessége, érvénytelensége tárgyában tett javaslatát elfogadja, és az **„Ágyáskerítés telepítés Erzsébetváros közterületein”** tárgyú közbeszerzési eljárás során az **Eurotechnic Kft.** (székhelye: 1172 Budapest, Cinkotai út 22-26.) **ajánlatát érvéntelenné nyilvánítja** **–** a szakmai ajánlat teljes hiánya és az uniós értékhatárt meghaladó ár miatt – a Kbt. 73. § (1) bekezdés e) pontja alapján.

Felelős: Niedermüller Péter polgármester

Határidő: azonnal

**III.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2023. (XII. 05.) határozata az „Ágyáskerítés telepítés Erzsébetváros közterületein” tárgyú közbeszerzési eljárás során az F4 Bau Kft. ajánlata érvényessége/érvénytelensége tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a bírálóbizottság ajánlat érvényessége, érvénytelensége tárgyában tett javaslatát elfogadja, és az **„Ágyáskerítés telepítés Erzsébetváros közterületein”** tárgyú közbeszerzési eljárás során az **F4 Bau Kft.** (székhelye: 1052 Budapest, Bécsi utca 5. V. em. 4-5. és 1053 Budapest, Veres Pálné utca 7.) **ajánlatát érvéntelenné nyilvánítja** **–** az uniós értékhatárt meghaladó ár miatt – a Kbt. 73. § (1) bekezdés e) pontja alapján

Felelős: Niedermüller Péter polgármester

Határidő: azonnal

**IV.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2023. (XII. 05.) határozata az „Ágyáskerítés telepítés Erzsébetváros közterületein” tárgyú közbeszerzési eljárás eredményessé/eredménytelenné nyilvánítása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, az **„Ágyáskerítés telepítés Erzsébetváros közterületein”** tárgyú közbeszerzési eljárás során, hogy a bírálóbizottság eljárás eredményessége tárgyában tett javaslatát elfogadja, és az **„Ágyáskerítés telepítés Erzsébetváros közterületein”** tárgyú **közbeszerzési eljárást eredménytelenné nyilvánítja** a kizárólag érvénytelen ajánlatok benyújtásának tényére tekintettel a Kbt. 75. § (1) bekezdés b) pontja alapján.

Felelős: Niedermüller Péter polgármester

Határidő: azonnal

Budapest, 2023. november 23.

Batóné dr. Mácsai Gyöngyvér

Jegyzői Iroda vezetője

**Mellékletek:**

**Az előterjesztés mellékletei:**

1. számú melléklet: ajánlattételi felhívás
2. számú melléklet: bontási jegyzőkönyv
3. számú melléklet: a Cseri Garden Kft ajánlata
4. számú melléklet: az F4 Bau Kft. ajánlata
5. számú melléklet: az Eurotechnic Kft.. ajánlata
6. számú melléklet: a Bírálóbizottsági jegyzőkönyv - az ajánlatok végleges bírálata és értékelése, valamint javaslat az eljárás végeredményére