|  |
| --- |
| **Budapest Főváros VII. Kerület Erzsébetváros Önkormányzata**  **Sedlák Tibor Erzsébetváros Rendészeti Igazgatóságának Igazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2023. december 5-ei**

**rendkívüli ülésére**

|  |  |
| --- | --- |
| **Tárgy:** | Javaslat a térfigyelő kamerarendszer karbantartásával összefüggő szerződés megkötésére |

**Készítette:**

Sedlák Tibor

Erzsébetváros Rendészeti Igazgatósága Igazgató

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az Erzsébetváros Rendészeti Igazgatósága (a továbbiakban: ERI) üzemeltetésében álló térfigyelő kamerarendszer folyamatos szervizelése, karbantartása, eseti javítása szükséges és indokolt. Az azonos tartalmú szerződés jelenleg 2023. december 31. napjáig hatályos, ezért a feladat ellátása érdekében szükségessé vált egy új, fenti tevékenységnek megfelelő karbantartási szerződés megkötése.

A fentiekre tekintettel ennek megvalósítása érdekében, a polgármesteri engedélyezést követően –mivel a beszerzés értéke nem éri el a közbeszerzési értékhatárt – az ERI három vállalkozástól kért be árajánlatot a tárgyi karbantartási tevékenység 2024. január 1. napjától 2024. december 31. napjáig történő ellátására, a következő műszaki tartalommal:

1. Műveleti központ

1.1. Szerver helyiség

* Szemrevételezés, mechanikai ellenőrzés
* Rack szekrények tisztítása
* Ventilátorok ellenőrzése, tisztítása
* A nyomtató, adat és hálózati kábelek rögzítésének ellenőrzése
* HDD és CD-ROM meghajtók ellenőrzése, írás, olvasás, formatálás funkciókra, hibamentesség, mechanikai állapot szerint. Szükség szerint meghajtók és fejek tisztítása
* Az összes kommunikációs berendezés (modemek, csatolók) működésének és meghibásodási viselkedésének vizsgálata
* Az összes kommunikációs összekötés (kapcsolat felépítés, adatátvitel hozzáférés ellenőrzés, beállítások, címzés) felülvizsgálata és ellenőrzése  Eszközök külső belső tisztítása  Tápegységek ellenőrzése
  1. Térfigyelő helyiség
* Szemrevételezés, mechanikai ellenőrzés
* Monitorok helyes működésének ellenőrzése
* Az összes alkalmazói rendszer és segédprogram működésének ellenőrzése
* Az összes paraméter beállítás ellenőrzése. Szükség esetén a beállítások korrekciója. Az összes lehetséges beállítás és specifikáció (tervezett állapot) megegyezésének ellenőrzése, a járőrútvonalak beállítása
* Számítógép perifériák ellenőrző-kijelző eszközeink (pl. LED-ek) ellenőrzése

1. Megfigyelési pontok – kamera végpontok

Kültéri forgatható kamerák és szerelvényeik (149 db kamera állás)

* 134 db kameraállás és encoder 2014. évtől 2022. évig terjedő időszakban történt telepítéssel
* 3 db Damjanich utcai belépést segítő kameraállás kameráihoz tartozó tápellátó szerelvények, tartóelemek
* Király u. — Erzsébet krt sarok 2db forgalomfigyelő kamera
* István u. — Dózsa Gy. út sarok 2db forgalomfigyelő kamera
* Wesselényi u- Nyár u., Dob u.-Kazinczy u, Dohány u.-Dob u., Károly krt.-Király u. kereszteződésekben található 8 db forgalom figyelő kamera

A kamerákkal kapcsolatosan ellátandó feladatok:

* Szemrevételezés, tisztítás, mechanikai ellenőrzés
* Rögzítések szemrevételezése (konzol, ház, PAN-TILT, felfogatások stb.)  Kábelek rögzítése (hozzávezetések)
* Tápfeszültségek földelések ellenőrzése, szükség esetén beszabályozás
* Szükséges beállítások (fókusz, objektív, írisz ellenőrzés)
* Szükséges irányzék-beállítások
* Programozás ellenőrzés
* Jelszint mérések
* Funkciók ellenőrzése

1. Adatátviteli rendszerek és szerelvényei (külső helyszínek)

* Szemrevételezés, tisztítás, mechanikai ellenőrzés
* Rögzítések szemrevételezése (konzol, ház, PAN-TILT, felfogatások stb.)
* Kábelek rögzítése (hozzávezetések)
* Tápfeszültségek földelések ellenőrzése, szükség esetén beszabályozás
* Szükséges beállítások (fókusz, objektív, írisz ellenőrzés)
* Szükséges irányzék-beállítások
* Programozás ellenőrzés
* Jelszint mérések
* Funkciók ellenőrzése

Az ajánlattételi felhívásra a következő – jelen előterjesztéshez mellékelt – érvényes ajánlatok érkeztek be:

1. CASYSTEM FACILITY Kft. nettó 14.726.160 Ft (bruttó 18.702.223 Ft)
2. Digit-Alarm Kft. nettó 15.954.000 Ft (bruttó 20.261.580 Ft)
3. MV Netsystems Kft. nettó 16.200.000 Ft (bruttó 20.574.000 Ft)

Fentieknek megfelelően a három ajánlattevő közül az ajánlati kiírásnak mindenben megfelelő érvényes legalacsonyabb ajánlatot a CASYSTEM FACILITY Kft. (székhelye: 2120 Dunakeszi, Kassa utca 24.; adószáma: 12734234-2-13) adta, a vállalkozás a szolgáltatás teljesítését nettó 14.726.160 Ft + ÁFA / év, azaz nettó tizennégymillió-hétszázhuszonhatezer-egyszázhatvan forint + ÁFA /év (bruttó 18.702.223 Ft/év, azaz bruttó tizennyolcmillió-hétszázkettőezer-kettőszázhuszonhárom forint/év összegért vállalta.

Budapest Főváros VII. Kerület Erzsébetváros Önkormányzata Közbeszerzési és Beszerzési Szabályzatának IV. fejezet 2.3. pontja alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek. A beérkezett ajánlatok értékeléséről bírálati jegyzőkönyvet kell készíteni, melyhez alkalmazandó iratmintát a Szabályzat 1. számú melléklete tartalmazza.”*

Budapest Főváros VII. Kerület Erzsébetváros Önkormányzata Közbeszerzési és Beszerzési Szabályzatának IV. fejezet 2.4. pontja alapján:

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

*a) A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során. Továbbá az eljárást lezáró érdemi döntés meghozatala során a IV. 2.3.2. a)-i) pontokban felsorolt esetekben.*

*b) A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A beszerzést Erzsébetváros Rendészeti Igazgatósága – figyelemmel az államháztartásról szóló 2011. évi CXCV. törvény 36. § (5a) bekezdésére – a 2024. évi átmeneti költségvetése terhére kívánja megvalósítani.

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó szerződés megkötését nettó 14.726.160 Ft (bruttó 18.702.223 Ft) összegben, 2024. január 1. napjától 2024. december 31. napjáig a CASYSTEM FACILITY Kft-vel (székhelye: 2120 Dunakeszi, Kassa utca 24.; adószáma: 12734234-2-13) engedélyezni szíveskedjen.

**HATÁROZATI JAVASLAT**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …/2023. (XII.05.) határozata az Erzsébetváros Rendészeti Igazgatósága üzemeltetésében álló térfigyelő kamerarendszer folyamatos szervizelésével, karbantartásával, eseti javításával kapcsolatos karbantartási feladatok ellátására vonatkozó vállalkozási szerződés tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul az Erzsébetváros Rendészeti Igazgatósága és a CASYSTEM FACILITY Kft. (székhelye: 2120 Dunakeszi, Kassa utca 24.; adószáma: 12734234-2-13) között, az Erzsébetváros Rendészeti Igazgatósága üzemeltetésében álló térfigyelő kamerarendszer folyamatos szervizelésével, karbantartásával, eseti javításával kapcsolatos feladatok 2024. január 1. napjától 2024. december 31. napjáig terjedő időszakban történő ellátása tárgyában létrejövő vállalkozási szerződés megkötéséhez nettó 14.726.160 Ft + ÁFA, azaz bruttó 18.702.223 Ft összegben, Erzsébetváros Rendészeti Igazgatósága 2024. évi költségvetése terhére.

**Felelős:** Sedlák Tibor Erzsébetváros Rendészeti Igazgatóságának igazgatója

**Határidő:** 2023. december 31.

Budapest, 2023. november 15.

Sedlák Tibor

Erzsébetváros Rendészeti Igazgatóságának Igazgatója

Mellékletek:

* árajánlat bekérő engedélyező
* 3 db árajánlat
* bírálati jegyzőkönyv