|  |
| --- |
| **Budapest Főváros VII. kerület Erzsébetváros Önkormányzata**  Maár Balázsirodavezető |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. december 5 - ei rendkívüli**

**ülésére**

|  |  |
| --- | --- |
| **Tárgy:** | Beszerzési eljárást lezáró érdemi döntés a Budapest Főváros VII. kerület Erzsébetváros Polgármesteri Hivatal szerverparkjának fejlesztése, korszerűsítése tárgyában |

**Készítette:**

Hanzmann Noémi

ügyintéző

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A Polgármesteri Hivatalnál időszerűvé vált a szerverpark fejlesztése és korszerűsítése; ezért új beszerzési eljárás lebonyolítására van szükség. A beszerzési eljárás lefolytatását követően új eszközök, részegységek kerülnének beszerzésre és beüzemelésre a Hivatal munkájának gyors, megbízható és biztonságos működése érdekében.

A tárgyi feladatra határozott idejű szerződést kívánunk kötni, a szerződés aláírásától számított 120 napra (4 hónap).

Figyelemmel a beszerzés becsült értékének összegére, Budapest Főváros VII. Kerület Erzsébetvárosi Polgármesteri Hivatal a IX/38-1/2023. iktatószámú jegyzői engedély (1. sz. melléklet) alapján beszerzési eljárást indított a Hivatal szerverparkjának fejlesztése és korszerűsítése tárgyában.

Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata (a továbbiakban: Beszerzési Szabályzat) rendelkezései alapján három gazdasági szereplő részére került megküldésre az ajánlattételi felhívás (2. sz. melléklet), melyek a következők:

* HD-System Kereskedelmi és Szolgáltató Kft.
* Sightspot Network Kft.
* Power Informatika Kft.

Az ajánlattételi határidőig, vagyis 2023. november 23. 12 óráig az alábbi cégek küldték meg ajánlataikat:

|  |  |  |
| --- | --- | --- |
| **Ajánlattevő megnevezése** | **Ajánlati ár** (bruttó) | **Megjegyzés** |
| HD-System Kereskedelmi és Szolgáltató Kft. | ------- | a megadott határidőig nem érkezett ajánlat |
| Sightspot Network Kft. | 17 616 043 Ft | érvényes |
| Power Informatika Kft. | 14 846 300 Ft | érvényes |

Az érvényes ajánlatok közül (3-4. sz. mellékletek), a bírálati szempont szerint (5. sz. melléklet) – szolgáltatás ellenértéke egy összegben megadva – a legelőnyösebb ajánlatot a Power Informatika Kft. nyújtotta be.

A Beszerzési Szabályzat IV. fejezet 2.3. és 2.4. pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek.” (…)*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

*a) A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* *Továbbá az eljárást lezáró érdemi döntés meghozatala során az IV. 2.3.2. a) - i) pontokban felsorolt esetekben.*

*b) A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

Jelen esetkörben a Beszerzési Szabályzat 2.3.1. valamint 2.4. b) pontjainak alkalmazandósága okán a 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. számú melléklete tartalmazza. A Bezserzési Szabályzat az eljárást lezáró érdemi döntést a Pénzügyi és Kerületfejlesztéi Bizottság hatáskörébe utalja.

A szükséges fedezet biztosítása rendelkezésre áll, Budapest Főváros VII. kerület Erzsébetváros Önkormányzata 2023. évi elfogadott költségvetésben a K71 – Szerverpark felújítás címen.

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó szerződés megkötését nettó 11 690 000 Ft + 3 156 300 Ft Áfa összegben a Power Informatika Kft-vel (székhelye: 1036 Budapest, Galagonya utca 5. fszt. 8.; adószáma: 23995794-2-41) engedélyezni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2023. (XII. 5.) határozata Budapest Főváros VII. kerület Erzsébetváros Polgármesteri Hivatal szerverparkjának fejlesztése, korszerűsítése tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi a Power Informatika Kft. (székhelye: 1036 Budapest, Galagonya utca 5. fszt. 8.; adószáma: 23995794-2-41) és Budapest Főváros VII. Kerület Erzsébetvárosi Polgármesteri Hivatal közötti szerződéskötést szerverpark fejlesztése, korszerűsítése tárgyában mindösszesen nettó 11 690 000 Ft + 3 156 300 Ft Áfa összegben.

**Felelős:** Niedermüller Péter polgármester

**Határidő:** a Felek által történő aláírást követően

Maár Balázs

irodavezető

Informatikai és Ügyviteli Iroda

Az előterjesztés mellékletei:

1. sz. melléklet - Ajánlattételi felhívást engedélyező levél
2. sz. melléklet - Ajánlattételi felhívás
3. sz. melléklet - Power Informatika Kft. ajánlata
4. sz. melléklet - Sightspot Network Kft. ajánlata
5. sz. melléklet - Bírálóbizottsági jegyzőkönyv

Budapest, 2023. november 23.