|  |
| --- |
| **Budapest Főváros VII. kerület Erzsébetváros Önkormányzata**  Maár Balázs irodavezető |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. december 5 - ei rendkívüli**

**ülésére**

|  |  |
| --- | --- |
| **Tárgy:** | Beszerzési eljárást lezáró érdemi döntés Sophos végpontvédelem beszerzése tárgyában |

**Készítette:**

Hanzmann Noémi

ügyintéző

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A Polgármesteri Hivatal végpontvédelméhez új licencek beszerzésére van szükség, ezért új beszerzési eljárás lebonyolítása vált szükségessé. A beszerzési eljárás lefolytatását követően ez a rendszer a biztonságos működés elsődleges és elengedhetetlen feltétele, ugyanis ez a rendszer felel a vírusok és egyéb kártékony kódok szűrésére a kliens gépeken, szervereken illetve menedzseli a titkosított laptopokat a Hivatal szabályzatában foglaltak szerint.

A beszerzés tekintetében fennáll a szolgáltatások becsült értékének egybeszámítási kötelezettsége az alábbiak szerint:

* 2023. november 1-jén vállalkozási szerződés jött létre Budapest Főváros VII. Kerület Erzsébetvárosi Polgármesteri Hivatal és az R+R Periféria Kft. között (ELO 026118) Sophos tűzfal licencek megújításának beszerzése tárgyban nettó 6 915 740 Ft + Áfa összegért, a szerződés határozott időtartamra (1 év) jött létre.

Fentieket figyelembe véve a beszerzés értéke mindösszesen nettó 12 436 740 Ft + Áfa (bruttó 15 794 660 Ft).

A jelen tárgyi feladatra határozott idejű szerződést kívánunk kötni, a szerződés aláírásától számított 1 évre (12 hónap).

Figyelemmel a beszerzés becsült értékének összegére, Budapest Főváros VII. Kerület Erzsébetvárosi Polgármesteri Hivatal a IX/40-1/2023. iktatószámú jegyzői engedély (1. sz. melléklet) alapján beszerzési eljárást indított a Hivatal telephelyein Sophos végpontvédelem beszerzése tárgyában.

Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata (a továbbiakban: Beszerzési Szabályzat) rendelkezései alapján három gazdasági szereplő (3-5. sz. mellékletek) részére került megküldésre az ajánlattételi felhívás (2. sz. melléklet), melyek a következők:

* Exclusive Networks Hungary Kft.
* Gloster Infokommunikációs Nyrt.
* R+R Periféria Kft.

Az ajánlattételi határidőig, vagyis 2023. november 23. 12:00 óráig az alábbi cégek küldték meg ajánlataikat:

|  |  |  |
| --- | --- | --- |
| **Ajánlattevő megnevezése** | **Ajánlati ár** (bruttó) | **Megjegyzés** |
| Exclusive Networks Hungary Kft. | 7 072 630 Ft | érvényes |
| Gloster Infokommunikációs Nyrt. | 7 632 700 Ft | érvényes |
| R+R Periféria Kft. | 7 011 670 Ft | érvényes |

Az érvényes ajánlatok közül, a bírálati szempont szerint (6. sz. melléklet) – szolgáltatás ellenértéke egy összegben megadva – a legelőnyösebb ajánlatot a R+R Periféria Kft. nyújtotta be.

A Beszerzési Szabályzat IV. fejezet 2.3. és 2.4. pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek.” (…)*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

*a) A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* *Továbbá az eljárást lezáró érdemi döntés meghozatala során az IV. 2.3.2. a) - i) pontokban felsorolt esetekben.*

*b) A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

Jelen esetkörben a Beszerzési Szabályzat 2.3.1. valamint 2.4. b) pontjainak alkalmazandósága okán a 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Beszerzési Szabályzat 1. számú melléklete tartalmazza. A Bezserzési Szabályzat az eljárást lezáró érdemi döntést a Pénzügyi és Kerületfejlesztéi Bizottság hatáskörébe utalja.

A szükséges fedezet biztosítása rendelkezésre áll, Budapest Főváros VII. kerület Erzsébetváros Önkormányzata 2023. évi elfogadott költségvetésben az 5106 – Informatikai kiadások – címen

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó szerződés megkötését nettó 5 521 000 Ft + 1 490670 Ft Áfa összegben az R+R Periféria Kft-vel (székhelye:1106 Budapest, Fehér út 10. 12. ép.; adószáma: 12221402-2-42) engedélyezni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2023. (XII. 5.) határozata beszerzési eljárást lezáró érdemi döntés Sophos végpontvédelem beszerzése tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi az R+R Periféria Kft-vel (székhelye:1106 Budapest, Fehér út 10. 12. ép.; adószáma: 12221402-2-42) és Budapest Főváros VII. Kerület Erzsébetvárosi Polgármesteri Hivatal közötti szerződéskötést Sophos végpontvédelem beszerzés tárgyában mindösszesen nettó 5 521 000 Ft + 1 490 670 Ft Áfa összegben.

**Felelős:** Niedermüller Péter polgármester

**Határidő:** a Felek által történő aláírást követően

Maár Balázs

irodavezető

Informatikai és Ügyviteli Iroda

Az előterjesztés mellékletei:

1. sz. melléklet – Ajánlattételi felhívást engedélyező levél
2. sz. melléklet – Ajánlattételi felhívás
3. sz. melléklet – Exclusive Networks Hungary Kft. ajánlata
4. sz. melléklet – Gloster Infokommunikációs Nyrt. ajánlata
5. sz. melléklet – R+R Periféria Kft. ajánlata
6. sz. melléklet – Bírálóbizottsági jegyzőkönyv

Budapest, 2023. november 23.