|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2023. december 5.-ei ülésére**

|  |  |
| --- | --- |
| **Tárgy:** | Javaslat beszerzési eljárást lezáró döntés meghozatalára a Kéthly Anna tér zöldfelület fejlesztés kivitelezése tárgyában |

**Készítette:**

Bordás Ágnes

pénzügyi referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A Városüzemeltetési Iroda előzetes polgármesteri jóváhagyást (1. sz. melléklet) követően beszerzési eljárást indított a Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata (továbbiakban Szabályzat) IV. fejezet 2.3. és 2.4. a) pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek…”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

1. *A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* *Továbbá az eljárást lezáró érdemi döntés meghozatala során az IV. 2.3.2 a) - i) pontokban felsorolt esetekben.*

*Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. számú melléklete tartalmazza.”*

A Budapest Főváros VII. kerület Erzsébetváros Önkormányzata nevében a Városüzemeltetési Iroda 6 gazdasági szereplőtől (Három Kertőr Kft., High Garden Kft., GARDEN Kft., TÜNDÉRKERT’97. Kft., PANNON PARK FOREST Kft. és az MPALADIN Kft.) kért árajánlatot a Kéthly Anna tér zöldfelület fejlesztés kivitelezése tárgyában (az ajánlattételi felhívás, a műszaki tartalom a jelen előterjesztés 2-3. sz. mellékletei). Az árajánlatok értékelési szempontja a legalacsonyabb összegű ellenszolgáltatás volt.

Határidőre az alábbi összegű árajánlatok érkeztek (a beérkezett két árajánlat jelen előterjesztés 4-5. sz. mellékletei):

|  |  |  |  |
| --- | --- | --- | --- |
| **Ajánlattevő megnevezése** | **Árajánlat nettó összege (Ft)** | **Árajánlat bruttó összege (Ft)** | **Vállalt teljesítési határidő (Ft)** |
| PANNON PARK FOREST Kft. | 34 998 175 | 44 447 682 | 2024.03.31 |
| Három Kertőr Kft. | 27 417 943 | 34 820 788 | 2024.03.31 |

A legkedvezőbb árajánlatot a Három Kertőr Kft. nyújtotta be.

A kivitelezés során esetlegesen felmerülő, előre nem látható költségek finanszírozására a nettó kivitelezési ár 10%-nak megfelelő tartalékkeret jóváhagyását javasoljuk. A tartalékkeret figyelembe vételével a projekt költségei az alábbiak szerint alakulnak:

|  |  |
| --- | --- |
| **Kivitelezési ár (Ft)** | |
| **Árajánlat nettó összege** | 27 417 943 |
| **Tartalékkeret** | 2 741 794 |
| **Tartalékkerettel növelt nettó kivitelezési ár** | 30 159 737 |
| **Tartalékkerettel növelt bruttó kivitelezési ár** | 38 302 866 |

A szerződések finanszírozására a fedezet Önkormányzatunk hatályos költségvetésében a 6404 23. „ Zöldfelület fejlesztése, parkok fejlesztése” soron rendelkezésre áll.

A beszerzési eljárást lezáró döntés meghozatala a Szabályzat IV. fejezet 2.4. b) pontja alapján a Pénzügyi és Kerületfejlesztési Bizottság hatáskörébe tartozik.

2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:

*b) A beszerzési eljárást lezáró érdemi döntés meghozatala ez esetben a Pénzügyi és Kerületfejlesztési Bizottság hatáskörébe tartozik.*

Kérem a Tisztelt Bizottságot, hogy szíveskedjen engedélyezni vállalkozási szerződés megkötését a **Három Kertőr Kertészeti Szolgáltató Korlátolt Felelősségű Társasággal** a Kéthly Anna tér zöldfelület fejlesztés kivitelezése munkáira vonatkozóan legfeljebb mindösszesen nettó **30.159.737,- Ft + ÁFA, azaz bruttó 38.302.866,- Ft** összegben.

**Határozati javaslat**

**I.**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (XII. 5.) határozata a „Kéthly Anna tér zöldfelület fejlesztés kivitelezése” tárgyú beszerzési eljárás lezárása tárgyában**

Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága úgy dönt, hogy

1. Budapest Főváros VII. kerület Erzsébetváros Önkormányzata a „Kéthly Anna tér zöldfelület fejlesztés kivitelezése” tárgyában a **Három Kertőr Kertészeti Szolgáltató Korlátolt Felelősségű Társasággal** (Cégjegyzékszám: 01-09-728250; Adószám: 13301129-2-43; Székhely: 1125 Budapest, Napos út 5. B. ép.) köt szerződést legfeljebb mindösszesen nettó **30.159.737,- Ft + ÁFA, bruttó 38.302.866,- Ft, azaz harmincnyolcmillió-háromszázkettőezer-nyolcszázhatvanhat forint** összegben, mely 2 741 794,-Ft + ÁFA, bruttó 3.482.078,- Ft, azaz hárommillió-négyszáznyolcvankettőezer-hetvennyolc forint összegű tartalékkeretet tartalmaz.
2. Felkéri a Polgármestert a jelzett összeg átcsoportosítására.

Felelős: Niedermüller Péter polgármester

Határidő: azonnal

Budapest, 2023.11.27.

dr. Jávori Péter

irodavezető

Az előterjesztés mellékletei:

1. sz. melléklet árajánlatkérést engedélyező döntés

2. sz. melléklet Ajánlattételi felhívás

3. sz. melléklet Műszaki tartalom

4. sz. melléklet PANNON PARK FOREST Kft. ajánlata

5. sz. melléklet Három Kertőr Kft. ajánlata

6. számú melléklet Bírálati jegyzőkönyv