|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. december 5 - ei rendkívüli**

**ülésére**

|  |  |
| --- | --- |
| **Tárgy:** | Rendező megállapodás megkötésének engedélyezése Budapest Főváros VII. kerület Erzsébetvárosi Polgármesteri Hivatal és a Floding Kft között beléptető rendszer által vezérelt ajtó javítása tárgyában |

**Készítette:**

Major-Pálinkás Alexa

üzemeltetési ügyintéző

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű** **szavazattöbbség szükséges**

**Tisztelt Bizottság!**

A Budapest Főváros VII. Kerület Erzsébetvárosi Polgármesteri Hivatal (a továbbiakban: Hivatal) 2023. augusztus 9–én Vállalkozási szerződést kötött a Floding Kft.-vel (a továbbiakban: Vállalkozó) a Hivatal beléptető rendszerének kialakításával és a kamerarendszer fejlesztésével kapcsolatos feladatok elvégzése tárgyában (előterjesztés melléklete), amely az aláírásától számított 4 hónapig, 2023. december 9. napjáig hatályos. A Vállalkozót a feladatai ellátásáért 13.585.390,- Ft + ÁFA (bruttó 17.253.446,- Ft) vállalkozói díj illeti meg.

A szerződésben foglalt feladatok elvégzését követően a Hivatal Garay utca 5. épület 4. emeletén lévő beléptető rendszer által vezérelt ajtó meghibásodott, a síkmágneszár cseréje vált szükségessé. Mivel a szóban forgó ajtó a Kormányhivatal épületrészének közvetlen bejárata, ezért a javítást a lehető leghamarabb el kellett végezni, mivel a Kormányhivatal helyiségei nem maradhattak szabadon bejárhatók. A feladatra a Városüzemeltetési Iroda a Floding Kft.-t kérte fel, mivel ők építették ki az ajtó elektromos hálózatát. Hivatalunk megkeresésére a Floding Kft. 2023. október 9.-én elvégezte a javítási munkálatokat, majd 2023.október12.-én az elvégzett munkáról 40.990,- Ft + ÁFA (bruttó 52.057,-Ft) értékű számlát nyújtott be a Hivatal részére.

Az azonos közvetlen célra irányultság miatt, a funkcionális-gazdasági egység fennállása megállapítható az épületeink beléptető rendszerének kialakításával és a kamerarendszer fejlesztésével kapcsolatos feladatok tárgyában végrehajtott beszerzési eljáráshoz kapcsolódóan. Ebből következően a Hivatal és a Vállalkozó között létrejött 13.585.390,- Ft + ÁFA (bruttó 17.253.446,- Ft) értékű szerződés értéke és az elvégzett feladat értéke egybeszámítandó.

Az egybeszámított szerződéses érték **13.626.380,- Ft + ÁFA**, azaz tizenhárommillió-hatszázhuszonhatezer-háromszáznyolcvan forint + ÁFA (bruttó: 17.305.503,-Ft).

Fentiek értelmében Budapest Főváros VII. Kerület Erzsébetváros Önkormányzatának és Polgármesteri Hivatalának Beszerzési Szabályzata (a továbbiakban: Szabályzat) IV. Fejezet 1.2. d) pont alapján a jelen beszerzés a nettó 10.000.000,- Ft összeget elérő vagy meghaladó beszerzési érték esetén alkalmazandó eljárásrendbe tartozik. A Szabályzat IV. Fejezet 2.4. pontja alapján:

1. *A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A szükséges fedezet rendelkezésre áll a Budapest Főváros VII. Kerület Erzsébetváros Önkormányzata 2023. évi költségvetéséről szóló Budapest Főváros VII. Kerület Erzsébetváros Önkormányzata Képviselő-testületének 3/2023. (II. 15.) önkormányzati rendelete 5101 – Dologi kiadások költségvetési során.

Kérem a Tisztelt Bizottságot, hogy az előterjesztést megtárgyalni és a Floding Kft.-vel történő rendező megállapodás megkötését engedélyezni szíveskedjenek.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2023. (XII.5.) határozata rendező megállapodás megkötésének engedélyezéséről Budapest Főváros VII. kerület Erzsébetvárosi Polgármesteri Hivatal és a Floding Kft között beléptető rendszer által vezérelt ajtó javítása tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. jóváhagyja a Floding Kft. (székhely: 2600 Vác, Damjanich János utca 14., cégjegyzékszám: 13-09-198442, adószám: 23755842-2-13, képviseli: Erdélyi György ügyvezető), valamint Budapest Főváros VII. kerület Erzsébetvárosi Polgármesteri Hivatal közötti szerződéskötést a beléptető rendszer által vezérelt ajtó javítása tárgyában 40.990,- Ft + ÁFA , azaz negyvenezer-kilencszázkilencven forint + általános forgalmi adó (bruttó 52.057,-Ft) összegben a jelen határozat melléklete szerinti tartalommal.
2. felkéri a Jegyzőt az 1. pont szerinti szerződés aláírására.

**Felelős:** Tóth János jegyző

**Határidő:** 2023. december 20.

Budapest, 2023. november 16.

dr. Jávori Péter

Városüzemeltetési Iroda vezetője

Előterjesztés melléklete:

* Vállalkozási szerződés a Hivatal beléptető rendszerének kialakításával és a kamerarendszer fejlesztésével kapcsolatos feladatok elvégzése tárgyában

Határozati javaslat melléklete:

Rendező megállapodás a beléptető rendszer által vezérelt ajtó javítása tárgyában