**MEGÁLLAPODÁS**

amely létrejött egyrészről

Név: **Budapest Főváros VII. kerület Erzsébetvárosi Polgármesteri Hivatal**

Képviseli: Tóth János jegyző

Székhely: 1073 Budapest, Erzsébet krt. 6.

Adószám: 15507008-2-42

Törzskönyvi azonosító száma: 507004

Fizetési számlaszáma: 10403239-00033068-00000004

a továbbiakban: Hivatal/Megrendelő

másrészről

Név: **Floding Kereskedelmi és Szolgáltató Korlátolt Felelősségű Társaság**

Székhely: 2600 Vác, Damjanich János utca 14.

Képviseli: Erdélyi György ügyvezető

Adószám: 23755842-2-13

Cégjegyzékszám: 13-09-198442

Fizetési számlaszáma: 11704007-20261173-00000000

a továbbiakban: Floding Kft./Vállalkozó

(a továbbiakban együttesen: Felek) között, az alábbi feltételekkel:

1. **Előzmények:**

A Hivatal 2023. augusztus 9-én Vállalkozási szerződést kötött a Floding Kft.-vel a Hivatal beléptető rendszerének kialakításával és a kamerarendszer fejlesztésével kapcsolatos feladatok elvégzése tárgyában.

A szerződésben foglalt feladatok elvégzését követően a Hivatal Garay utca 5. épület 4. emeletén lévő beléptető rendszer által vezérelt ajtó meghibásodott, a síkmágneszár cseréje vált szükségessé. Hivatalunk megkeresésére a Floding Kft. 2023. október 9.-én elvégezte a javítási munkálatokat, majd 2023. október 12.-én az elvégzett munkáról 40.990,- Ft + ÁFA (bruttó 52.057,-Ft) értékű számlát nyújtott be a Hivatal részére.

1. A Hivatal az I. pontban megnevezett munkálatok elvégzését elismeri, a fentiek szerinti díjat elfogadja.
2. A jelen megállapodás célja, hogy a munkavégzés során felmerült, leszámlázott költségek a Floding Kft. részére megfizethetőek legyenek.
3. A Felek megállapodnak, hogy a Hivatal mindösszesen 40.990,- Ft + Áfa, azaz negyvenezer-kilencszázkilencven forint plusz általános forgalmi adó, azaz bruttó 52.057,- Ft, azaz ötvenkettőezer-ötvenhét forint összeget megfizet a Vállalkozó részére a 2023. október 12. napján kiállított számla alapján, a megállapodás aláírását követő 15 napon belül az OTP Bank Nyrt.-nél vezetett, 11704007-20261173-00000000 számú számlára történő átutalással.
4. Megrendelő részéről teljesítésigazolás aláírására jogosult személy a Városüzemeltetési Iroda vezetője.
5. A Felek kijelentik, hogy a jelen megállapodásban rögzítetteken kívül egymással szemben további követelésük nincs.
6. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadók.
7. A Felek a közöttük felmerülő esetleges nézeteltéréseket, vitákat elsősorban békés úton rendezik. A Felek a jelen szerződésből fakadó jövőbeni jogvitájuk rendezése érdekében a hatáskörrel és illetékességgel rendelkező bíróságot a polgári perrendtartásról szóló 2016. évi CXXX. törvény általános illetékességi és hatásköri szabályainak figyelembevételével állapítják meg.
8. Vállalkozó képviseletében eljáró ügyvezető az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 50. § (1a) bekezdésében foglaltaknak megfelelően nyilatkozik, hogy Vállalkozó átlátható szervezetnek minősül, továbbá tudomásul veszi, hogy e nyilatkozatát érintő változásról köteles a Megrendelőt haladéktalanul tájékoztatni.

A Felek jelen megállapodást, mint akaratukkal mindenben megegyezőt az aláírására teljes jogkörrel rendelkező képviselőik útján jóváhagyólag írják alá.

Budapest, 2023………

|  |  |
| --- | --- |
| …………………………………………. | ………………………………………………. |
| Budapest Főváros VII. kerület Erzsébetvárosi Polgármesteri Hivatal  képv: Tóth János jegyző | Floding Kereskedelmi és Szolgáltató  Korlátolt Felelősségű Társaság  képv: Erdélyi György ügyvezető |

**Megrendelő Vállalkozó**

*Pénzügyi ellenjegyzés:*

*……………………………………….*

*Nemes Erzsébet*

*gazdasági vezető*